LUCIUS EPISCOPUS, SERVUS SERVORUM DEI, DILECTIS IN CHRISTO FILIABUS a) ABBATISSE SANCTE MARIE DE CORCELLIS, EJUSQUE SORORIBUS TAM PRESENTIBUS QUAM FUTURIS REGULAREM VITAM PROFESSIS IN PERPETUUM. Pie postulatio voluntatis affectu debet prosequente compleri, et ut devotionis sinceritas laudabiliter innotescat et utilitas postulata vires indubitanter assumat, eapropter, dilecte in Christo filie, vestris justis postulationibus clementer annuimus, et prefatam ecclesiam sancte Marie de Corcellis, in qua divino manentes estis obsequio, sub beati Petri et nostra protectione suscepimus et presentis scripti privilegio communimus. In primis, siquidem statuentes, ut ordo monasticus, qui secundum Deum et beati Benedicti regulam atque institutionem cisterciensium fratrum in eadem ecclesia institutus esse dinoscitur, perpetuis ibidem temporibus inviolabiliter observetur. Preterea quascumque possessiones, quecumque bona eadem ecclesia in presentarium juste et canonice possidet aut in futurum concessione pontificum, largitione regum vel principum, oblatione fidelium seu aliis justis modis, prestante Domino, poterit adipisci, firma vobis vestrisque succedentibus et illibata permaneant. In quibus hec propriis duximus exprimenda vocabulis : Locum ipsum in quo prefata ecclesia sita est cum omnibus pertinentiis suis. Tertiam partem quarumdam decimarum de Corcellis, medietatem decimarum apud Birgillas et Chasey, et omnes alias decimas quas habetis apud Corcellas. Ex dono Hugonis de Aspero Monte, duos bichetos frumenti in manso Brunonis de Chavegney. Ex dono Gerardi de Strabona, terram de Corcellis et de Corcelletis, cum omnibus appenditiis suis, preter capita hominum. Ex dono Aymonis de Rufiaco, mansum quod possidebat infra fines Corcellarum. Ex dono Narduini de Vallibus et fratris ejus Henrici, campum quinque jugerum, et pratum de Fraisnel, et mansum de Rivellis, et medietatem nemoris de Sistis, et mansum quem Rainaldus apud Corgundram habebat. Ex dono Stephani, militis de Ecclesiolis, partem quam habebat in nemore de Sistis. Ex dono Bardulfi, militis de Ayvens, terram quam habebat a domino Jeremia de Rufiaco apud Corcellas, et ea que ex dono Rainaldi de Vallibus apud eandem villam habetis. Ex dono Hugonis, sacerdotis de Corgundra, decimas laborum suorum. Ex dono Hugonis dapiferi, vineam de Rocheta apud Batent perpetuo possidendam. Ex dono Gerardi de Strabona, ea que pro anniversario Adile, uxoris sue, vobis constituit in festo sancti Gregorii perpetuo persolvenda, pro pane duos bichetos frumenti vel tertias frumenti, pro legumine tertias avene, pro vino quinque solidos vel dimidium modium vini et magnum servitium de piscibus constituit vobis a piscatoribus suis. Ex dono Willelmi de Mimiriaco, terram quam habebat apud Corgundram et mansum unum apud V b) quod possidebat Aymo Brocardus. Ex dono comitis Stephani Burgundie et domini de Treva, centum solidos in Purificatione beate Marie semper Virginis apud Trevam, de censu qui ibidem eadem die supradicto comiti debebatur, et quicquid in furno de Lentana habebat. Ex dono G., abbatis Balmensis, terram que de jure capelle sue prope Corcellas competebat pro dimidio bicheto frumenti annuatim persolvendo, [b] et hec quod Aymo de Falcoigneio concessit quicquid ab hominibus suis ecclesie vestre collatum fuerant. Ex dono Othonis de Arguel et filiorum ejus, Gerardi scilicet et Othonis, dimidium molendinum de Grenufa apud Domnam Mariam et campum qui ibidem Curvata nuncupatur. Ex dono Hubbaudi de Roufe et Ebrardi, filii ejus, quicquid juris et consuetudinis habebant in manso Perruzat, scilicet duas minas annone censuales, alteram frumenti et alteram avene, et sex denarios censuales, quatuor in festo sanctorum Petri et Pauli, et duos in Nativitate Domini, et panem unum annuatim et sex denarios censuales apud Lavernay. Ex dono Guidonis Sancti Sequani, medietatem unius mansi et alterius mansi quartam partem medietatis. Ex dono comitis Stephani Burgundie et domini Treve, legitimos redditus bladi sui apud Lentanam. Laborum vestrorum, que propriis manibus aut sumptibus colitis, sive de instrumento animalium vel aliorum, decimas a vobis nullus presumat exigere. Liceat quoque vobis personas e seculo fugientes liberas et absolutas ad conversionem recipere et eas sine contradictione aliqua retinere. Prohibemus insuper ut nulli sororum vestrarum post factam in eodem loco professionem fas sit de eadem discedere, discedentes vero absque communium litterarum cautione nullus audeat retinere. Paci quoque et tranquilitati vestre paterna sollicitudine providere volentes, auctoritate apostolica prohibemus ne infra clausuram locorum seu grangiarum nullus violentiam vel rapinam seu furtum committere, ignem apponere, hominem capere vel interficere audeat. Presenti quoque decreto prohibemus ne diocesano episcopo aut cuilibet de subditis ejus vobis vel monasterio vestro novas aut indebitas exactionnes imponere liceat. Decernimus ergo ut nulli omnino hominum fas sit prefatum monasterium temere perturbare, aut ejus possessiones auferre, vel ablatas retinere, seu quibuslibet vexationibus fatigare, sed omnia integra conserventur earum pro quarum gubernatione ac sustentione concessa sunt usibus omnimodis profutura, salva sedis apostolice auctoritate. Si qua igitur ecclesiastica secularisve persona hanc nostre institutionis paginam sciens contra eam temere venire presumpserit, secundo terciove commonita, nisi reatum suum congrua satisfactione correxerit, potestatis honorisque, sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini redemptoris nostri Jhesu Christi aliena fiat, atque in extremo examine divine ultioni subjaceat. Cunctis autem eidem loco sua jura servantibus, sit pax Domini nostri Jhesu Christi, quatinus et hic fructum bone actionis percipiant at apud districtum judicem premia eterne pacis inveniant. AMEN. AMEN. AMEN. R. Ego Lucius, catholice ecclesie episcopus, subscripsi. BV.† Ego Theodinus c), Portuensis et sancte Rufine sedis episcopus, ss. † Ego Henricus, Albanensis episcopus, ss. † Ego Theobaldus, Hostiensis et Velletrensis episcopus, ss. † Ego Johannes, presbyter cardinalis tituli sancti Marci, ss. † Ego Laborans, presbyter cardinalis sancte Marie trans Tiberim tituli Calixti, ss. † Ego Hubertus c), tituli sancti Laurentii in Damaso presbyter cardinalis, ss. † Ego Pandulfus c), presbyter cardinalis tituli basilise XII apostolorum, ss. † Ego Albinus, tituli sancte Crucis in Jerusalem presbyter cardinalis, ss. † Ego Ardicio c), diaconus cardinalis sancti Theodori, ss. † Ego Gratianus, sanctorum Cosme et Damiani diaconus cardinalis, ss. † Ego Soffredus c), sancte Marie in via lata diaconus cardinalis, ss. Datum Verone, per manum Alberti, sancte Romane Ecclesie presbyteri, cardinalis et cancellarii, V idus aprilis, indictione IIIa, incarnationis Dominice anno M° C° LXXXV°, pontificatus vero domini LUCII, pape III, anno quarto.